CELEX: 32019D1923
Language: lv
Date: 2019-11-18 00:00:00
Title: Komisijas Īstenošanas lēmums (ES) 2019/1923 (2019. gada 18. novembris) par saskaņotajiem trošu ceļu iekārtu standartiem, kas izstrādāti, ievērojot Eiropas Parlamenta un Padomes Regulu (ES) 2016/424

19.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 298/8
               
            
         KOMISIJAS ĪSTENOŠANAS LĒMUMS (ES) 2019/1923
         (2019. gada 18. novembris)
         par saskaņotajiem trošu ceļu iekārtu standartiem, kas izstrādāti, ievērojot Eiropas Parlamenta un Padomes Regulu (ES) 2016/424
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Regulas (ES) 2016/424 (2) 17. pantu trošu ceļu iekārtu apakšsistēmas un drošības sastāvdaļas, kas atbilst saskaņotajiem standartiem vai to daļām, uz kuriem Eiropas Savienības Oficiālajā Vēstnesī ir publicētas atsauces, ir uzskatāmas par atbilstošām minētās regulas II pielikumā izvirzītajām būtiskajām prasībām, uz kurām attiecas minētie standarti vai to daļas.
                  
               
                     (2)
                  
                  
                     Ar 2000. gada 15. februāra vēstuli M/300 Komisija, atbalstot Eiropas Parlamenta un Padomes Direktīvu 2000/9/EK (3), lūdza CEN, Cenelec un ETSI izstrādāt standartus to iekārtu drošības sastāvdaļām, kas paredzētas cilvēku pārvadāšanai. Minētā direktīva tika aizstāta ar Regulu (ES) 2016/424, neveicot grozījumus būtiskajās drošības prasībās.
                  
               
                     (3)
                  
                  
                     Pamatojoties uz pieprasījumu M/300, CEN izstrādāja vairākus saskaņotus standartus attiecībā uz drošības prasībām trošu ceļu iekārtām, kas paredzētas cilvēku pārvadāšanai. Konkrēti CEN izstrādāja standartu EN 17064:2018 un pārskatīja standartus EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 un EN 12927-8:2004, aizstājot tos ar standartiem EN 1709:2019 un EN 12927:2019.
                  
               
                     (4)
                  
                  
                     Komisija kopā ar CEN ir novērtējusi, vai CEN izstrādātie standarti EN 17064:2018, EN 1709:2019 un EN 12927:2019 atbilst pilnvarojumam M/300.
                  
               
                     (5)
                  
                  
                     Standarti EN 17064:2018, EN 1709:2019 un EN 12927:2019 atbilst prasībām, kuru izpildei tie ir paredzēti un kuras ir noteiktas Regulas (ES) 2016/424 II pielikumā. Tāpēc atsauces uz minētajiem standartiem ir lietderīgi publicēt Eiropas Savienības Oficiālajā Vēstnesī.
                  
               
                     (6)
                  
                  
                     Standarts EN 1709:2019 aizstāj standartu EN 1709:2004, un standarts EN 12927:2019 aizstāj standartus EN 12927-1:2004, EN 12927-3:2004, EN 12927-4:2004, EN 12927-5:2004 un EN 12927-8:2004. Tāpēc atsauces uz minētajiem standartiem ir jāatsauc no Eiropas Savienības Oficiālā Vēstneša. Lai dotu ražotājiem pietiekami daudz laika sagatavoties standartu EN 1709:2019 un EN 12927:2019 piemērošanai, ir nepieciešams atlikt atsauču uz aizvietotajiem standartiem atsaukšanu.
                  
               
                     (7)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz šā lēmuma I pielikumā norādītajiem trošu ceļu iekārtu saskaņotajiem standartiem, kas izstrādāti Regulas (ES) 2016/424 īstenošanas vajadzībām.
         
         
            2. pants
            Ar šo, sākot ar dienu, kas noteikta šā lēmuma II pielikumā, atsauc Eiropas Savienības Oficiālajā Vēstnesī publicētās atsauces uz minētajā pielikumā norādītajiem trošu ceļu iekārtu saskaņotajiem standartiem, kas izstrādāti Regulas (ES) 2016/424 īstenošanas vajadzībām.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 18. novembrī
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2016. gada 9. marta Regula (ES) 2016/424 par trošu ceļu iekārtām un ar ko atceļ Direktīvu 2000/9/EK (OV L 81, 31.3.2016., 1. lpp.).
         
            (3)  Eiropas Parlamenta un Padomes 2000. gada 20. marta Direktīva 2000/9/EK par trošu ceļu iekārtām cilvēku pārvadāšanai (OV L 106, 3.5.2000., 21. lpp.).
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        
                           EN 17064:2018
                        
                        Drošuma prasības pasažieru pārvadāšanas trošu ceļiem. Prevencija un ugunsdzēsība
                        
                           Norāde. Normatīvās atsauces, kas minētas saskaņotā standarta EN 17064:2018 2. punktā, lasa kā EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007+A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11-10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016.
                     
                  
                        2.
                     
                     
                        
                           EN 1709:2019
                        
                        Drošuma prasības pasažieru pārvadāšanas trošu ceļiem. Pirmsekspluatācijas inspicēšana un instrukcijas apkopei, pārbaudei un kontrolei ekspluatācijas laikā
                        
                           Norāde. Normatīvās atsauces, kas minētas saskaņotā standarta EN 1709:2019 2. punktā, lasa kā EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (visas daļas), EN 12930:2015, EN 13107:2015, EN 13223:2015, EN 13243:2015, EN 13796:2017 (visas daļas)
                     
                  
                        3.
                     
                     
                        
                           EN 12927:2019
                        
                        Drošuma prasības pasažieru pārvadāšanas trošu ceļiem. Troses
                        
                           Norāde. Normatīvās atsauces, kas minētas saskaņotā standarta EN 12927:2019 2. punktā, lasa kā EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002+A1:2008, EN 12385-4:2002+A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001+A1:2008, EN 13411-3:2004+A1:2008, EN 13411-4:2002+A1:2008, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13796-1:2017, EN 13796-2:2017, EN 13796-3:2017, EN ISO 148-1:2016, EN ISO 5579:2013, EN ISO 9554:2019, EN ISO 10547:2009
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Atsaukšanas datums
                     
                  
                        1.
                     
                     
                        
                           EN 1709:2004 Drošuma prasības pasažieru pārvadāšanas trošu ceļiem. Pirmsekspluatācijas inspicēšana un instrukcijas apkopei, pārbaudei un kontrolei ekspluatācijas laikā
                     
                     
                        2021. gada 30. aprīlis
                     
                  
                        2.
                     
                     
                        
                           EN 12927-1:2004 Drošuma prasības pasažieru pārvadāšanas trošu ceļiem. Troses – 1. daļa. Trošu un to gala stiprinājumu izvēles kritēriji
                     
                     
                        2021. gada 30. aprīlis
                     
                  
                        3.
                     
                     
                        
                           EN 12927-3:2004 Drošuma prasības pasažieru pārvadāšanas trošu ceļiem. Troses – 3. daļa. Sešu dzīslu transportēšanas, celšanas–transportēšanas trošu un vilcējtrošu savienošana
                     
                     
                        2021. gada 30. aprīlis
                     
                  
                        4.
                     
                     
                        
                           EN 12927-4:2004 Drošuma prasības pasažieru pārvadāšanas trošu ceļiem. Troses – 4. daļa. Gala stiprinājumi
                     
                     
                        2021. gada 30. aprīlis
                     
                  
                        5.
                     
                     
                        
                           EN 12927-5:2004 Drošuma prasības pasažieru pārvadāšanas trošu ceļiem. Troses – 5. daļa. Glabāšana, transportēšana, uzstādīšana un nostiepšana
                     
                     
                        2021. gada 30. aprīlis
                     
                  
                        6.
                     
                     
                        
                           EN 12927-8:2004 Drošuma prasības pasažieru pārvadāšanas trošu ceļiem. Troses – 8. daļa. Trošu magnētiskā testēšana
                     
                     
                        2021. gada 30. aprīlis